laion/Wikipedia-Exotic huggingface dataset:
קנייה בתשלומים

קנייה בתשלומים הוא הסדר פיננסי המאפשר לאנשים לרכוש סחורות ולשלם עבורם לאורך תקופה ממושכת באמצעות סדרה של תשלומים אשר ישולמו בפרקי זמן קבועים, לרוב חודשיים, עד אשר מחיר הקנייה ישולם במלואו, לעיתים בתוספת ריבית או עמלות. לעיתים הרוכש נדרש לשלם מקדמה ראשונית (לדוגמה תשלום 40% מהסכום הכולל) בעוד שאת יתר מחיר הנכס הוא ישלם על פני תקופה ממושכת. להסדרת התשלומים מקובלות שלוש דרכים: התקשרות ישירה בין המוכר לקונה, כלומר המוכר הוא נותן האשראי בעסקה זו, והתשלומים מובטחים לו בחוזה המכירה, לעיתים גם באמצעות המחאות דחויות לתקופת התשלום. חוזה מכר מסוג זה כולל לעיתים סעיף לפיו אם הקונה לא יצליח לשלם בזמן את התשלומים לפי ההסכם, הוא יידרש להחזיר את הנכס לרשות המוכר. תשלום באמצעות כרטיס אשראי, שבו המוכר מקבל את מלוא התשלום (בניכוי עמלה) מחברת האשראי, והקונה פורע את מחיר הקנייה בתשלומים לחברת האשראי. הלוואה מחברת מימון (בדרך כלל בנק), שבאמצעותה הקונה משלם למוכר את מלוא המחיר בתשלום אחד, ופורע את ההלוואה בתשלומים לחברת המימון. בהסדר מסוג זה נפוץ שעבוד של הנכס הנרכש לחברת המימון, כך שבמקרה של אי-עמידה בתשלום הנכס יעבור לבעלות חברת המימון (משכנתאות הן סוג של תוכנית קנייה בתשלומים). קנייה בתשלומים מאפשרת לצרכנים לרכוש פריטים מבלי לשלם את מלוא המחיר באופן חד-פעמי ובאופן זה מאפשרת לכמות גדולה בהרבה של צרכנים לבצע רכישות גדולות יחסית. קנייה בתשלומים נפוצה יחסית במסגרת רכישות קמעונאיות (עבור רהיטים, ומכשירים אלקטרוניים לדוגמה), בעת רכישת רכב ובעת רכישת נדל"ן. הסכמי הקנייה בתשלומים פותחו במקור בבריטניה במאה ה-19 על מנת לאפשר ללקוחות עם מחסור במזומנים לבצע רכישות יקרות משום שאחרת אותם הלקוחות לא היו רוכשים את אותם הנכסים. ליסינג לפרוס או לא לפרוס? מתי רכישה בתשלומים הופכת כדאית יותר, באתר וואלה, 7 באוקטובר 2015 Britannica Money, www.britannica.com (באנגלית)
במסמומס

במסמומס פירושו "דובונים" בנורווגית (בצרפתית: Petit Ourson, שפירושו "דב קטן"; בנורווגית: Bamsemums) הוא ממתק מרשמלו מצופה בשוקולד בצורת דוב. הממתק יוצר לראשונה על ידי מפעל השוקולד Bouquet d'Or (זר הזהב) ב"אסק" (Ascq) שבצרפת. ממתק המרשמלו הראשון בצורת דוב הומצא ויוצר בשנת 1962 על ידי מפעל השוקולד Bouquet d'Or, באסק (כיום וילנב-ד'אסק) שבצרפת תחת השם "פטי אורסון" כלומר דב קטן. כמה קונדיטוריות החלו להכין ממתק מרשמלו מצופה בשוקולד בצורת דוב משלהם כדוגמת זה של Bouquet d'Or's, כמו למשל חברת הממתקים הנורווגית נידר ב-1975. מפעל השוקולד של Villeneuve-d'Ascq נקנה על ידי קבוצת Cémoi ב-2003. מאז, הייצור השנתי של דובי גומי גדל פי שלושה והגיע ל-3,000 טון ב-2012. כדי לחגוג את יום השנה ה-40 של הדובים הקטנים הללו, נוצרה תיבת אספנים אקסקלוסיבית, שעוצבה במיוחד עבור "בוטיק קולט" בפריז. Bamsemums המקורי (1975) Bamsemums ג'לי (1992) Bamsemums קצף (1992) Bamsemums בננה (2004) Bamsemums פטל (2005) Bamsemums הדרים (2014) אתר האינטרנט הרשמי של במסמומס (בנורווגית) Saveurs – Tendre ourson…, by Marie-Laure Fréchet, 2008-10-16, http://www.unpeuplusaunord.fr/2008/10/16/saveurs-tendre-ourson/#more-351 (אורכב 13.11.2008 בארכיון Wayback Machine) magazine Saveurs, novembre 2008 Ces objets branchés qu'on s'arrache, Le Parisien, 2007-04-12, « Pour les 40 ans des fameux oursons guimauve de Bouquet d'or-Cémoi Chocolatier, une boîte collector, conçue spécialement pour Colette, a été lancée en exclusivité en décembre 2005 », http://www.leparisien.fr/paris/ces-objets-branches-qu-on-s-arrache-12-04-2007-2007936145.php Historique et produits illustrés (אורכב 05.01.2012 בארכיון Wayback Machine) sur un site d'amateur (août 2011) "Ces objets branchés qu'on s'arrache". leparisien.fr. 12 באפריל 2007. {{cite web}}: (עזרה)
לילי גלדסטון

לילי גלדסטון (באנגלית: Lily Gladstone; נולדה ב-2 באוגוסט 1986) היא שחקנית קולנוע, טלוויזיה ותיאטרון ילידה אמריקאית, גלדסטון התפרסמה בעיקר בזכות תפקידה בסרט ''רוצחי פרח הירח" (2023) בבימויו של מרטין סקורסזה. גלדסטון היא השחקנית הילידה אמריקאית הראשונה שזכתה בפרס גלובוס הזהב ופרס גילדת שחקני המסך והראשונה להיות מועמדת לפרס האוסקר לשחקנית הטובה ביותר. גלדסטון נולדה ב-2 באוגוסט 1986 בקאליספל (אנ'), מונטנה. גדלה בשמורה בלאקפוט בעיירה לשעבר בראונינג (אנ'), מונטנה, היא משבט הסיקסיקה (אנ') ומשבט הבלקפיט (אנ') ויש לה גם שורשים אירופאיים; אמה לבנה ואביה הוא ילידי. היא צאצאית של ראש ממשלת בריטניה ויליאם גלאדסטון. התחילה להתעניין במשחק בגיל חמש כאשר צפתה בסרט "מלחמת הכוכבים - פרק 6: שובו של הג'דיי". אחת מחוויות המשחק הראשונות של גלדסטון בילדותה הייתה כאשר תיאטרון הילדים של מיסולה (אנ') הגיע לעיר הולדתה וליהק אותה כאחות חורגת מרושעת בסינדרלה. משפחתה של גלדסטון עברה לאזור סיאטל במדינת וושינגטון במהלך שנותיה בחטיבת הביניים כדי להיות קרובה יותר לסבתה. שם גלדסטון התחילה לשחק בתיאטרון השכונתי. בשנת 2004 סיימה את לימודיה בבית הספר התיכון מאונטלייק טראס במאונטלייק טראס (אנ'), וושינגטון. בשנת 2008 היא סיימה את לימודיה באוניברסיטת מונטנה (אנ') עם תואר ראשון באמנויות יפות (BFA) במשחק ובימוי עם התמחות בחוג ללימודי אינדיאנים. באוניברסיטת מונטנה, היא החלה להתעניין בתיאטרון המדוכאים. עם סיום לימודיה, היא העבירה שיעורי משחק וסדנאות בקהילה הילידית שלה. פריצתה הראשונה של גלדסטון הייתה בסרט ''נשים מסוימות" משנת 2016, על תפקידה בסרט זכתה בפרס של שחקנית משנה באיגוד מבקרי הקולנוע של לוס אנג'לס. משנת 2019 גלדסטון משחקת בתפקיד חוזר בסדרת הדרמה "מיליארדים".באותה שנה שיחקה בתפקיד קטן בסרט הדרמה "פרה ראשונה". בשנת 2023 שיחקה בתפקיד ראשי בסרט "ריקוד חגיגי" שבכורתו התקיימה בפסטיבל סאנדס. באותה שנה כיכבה בתפקיד הראשי בסרט "רוצחי פרח הירח" של מרטין סקורסזה, משחקה של גלדסטון בסרט זיכה אותה בפרסי מבקרים רבים, ואף זכתה בפרס גלובוס הזהב לשחקנית הטובה ביותר - סרט דרמה ובפרס גילדת שחקני המסך לשחקנית בתפקיד ראשי. גלדסטון היא השחקנית הילידה אמריקאית הראשונה לקבל מועמדות לשחקנית הראשית הטובה ביותר בפרסי האוסקר. בפברואר 2024, לוהקה לתפקיד הראשי בסרט "משטרת הזיכרון" שנכתב על ידי התסריטאי צ'ארלי קאופמן. עוד באותה שנה, כיכבה במיני-סדרה מבית הולו, "מתחת לגשר" (אנ'), דרמת פשע המבוססת על הספר באותו שם מאת רבקה גודפרי (אנ') ועוקב אחר רצח רינה וירק. גלדסטון משתמשת בכינוי הגוף "they", היא הסבירה ב-2023, "ברוב שפות הילידים, אין כינויים מגדריים. אין הוא/היא, יש רק הם... השימוש שלי בכינויים הוא דרך חלקית לבטל את הדה-קולוניזציה של המגדר לעצמי". גלדסטון מזדהה כ"מגדרית בינונית" וחברה בקהילת הלהט"ב. מדיה וקבצים בנושא לילי גלדסטון בוויקישיתוף אתר האינטרנט הרשמי של לילי גלדסטון (באנגלית) לילי גלדסטון, ברשת החברתית פייסבוק לילי גלדסטון, ברשת החברתית אקס (טוויטר) לילי גלדסטון, ברשת החברתית אינסטגרם לילי גלדסטון, במסד הנתונים הקולנועיים IMDb (באנגלית) לילי גלדסטון, באתר Rotten Tomatoes (באנגלית) לילי גלדסטון, באתר Metacritic (באנגלית) Lexi Carson, ‘Baby Reindeer,’ ‘Mr. & Mrs. Smith’ and ‘Colin From Accounts’ Take Top Prizes at 2024 Gotham TV Awards: Full Winners List, Variety, ‏2024-06-05 (באנגלית אמריקאית) Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
אופנת ליז

אופנת ליז הייתה יצרנית אופנה ישראלית, אשר הייתה פעילה בשנות ה-70 וה-80 של המאה ה-20. אופנת ליז הוקמה על ידי מילה וויקטור גצל, זוג עולים חדשים מצרפת, יחד עם שותף מקומי בשם אשר שלום. בני הזוג גצל היו בעלים של מפעל לייצור בגדים תחת המותג Gelilaine בעיר רואן (אנ') שבצרפת, אותו הקימו בשנות ה-60. בשנת 1970 סגרו את המפעל בצרפת, עלו לישראל, ורכשו בית מלאכה לטקסטיל בתל אביב. לאחר ארבע שנות פעילות, הכירו את אשר שלום, ויחד איתו הקימו מפעל לייצור מוצרי אופנה תחת המותג "ליז", על שמה של בתם הבכורה של בני הזוג גצל. המפעל מנה כ-90 עובדים, ואף ייצא בגדים לרשתות מובילות באירופה, ארצות הברית, דרום אפריקה ועוד. המותג היה ידוע בעיצוב סריגים, חולצות טריקו ובגדי ים, שנמכרו בחנויות בגדים ברחבי המדינה, לרבות בחנויות הבית של המותג. בהמשך הפעילות של החברה, התווסף גם מותג בגדי ילדים בשם "מיני ליז". בילדותה, דגמנה עבור מיני ליז יעל פוליאקוב. המותג הציג את דגמיו ועיצוביו באופן קבוע בשבוע האופנה בתל אביב, ודגמנו עבור המותג בין היתר אילנה שושן, פינצ'י מור, חלי גולדנברג ועוד. בשנת 1987 נפרדה דרכם של הזוג גצל ואשר שלום. הצדדים חילקו ביניהם את הפעילות, כך שהזוג גצל, יחד עם ילדיהם אדיט, ליזה ופיליפ, לקחו את ניהול חנויות המפעל, ואילו אשר שלום המשיך את ייצור המוצרים עצמם תחת חברה בשם "טריקוליז בע"מ", אך שני הצדדים החזיקו במשותף במותג "ליז" (סימן רשום), כך שהלקוחות לא חשו בשינוי. בשנת 1988 החלה חברת טריקוליז בהנהלתו של אשר שלום להיקלע לקשיים כספיים, על רקע הקשיים בענף הטקסטיל. בעקבות כך, אשר שלום עזב את הארץ תוך שהוא מותיר אחריו חובות. בשנת 1990 מונה מפרק לחברת טריקוליז, והזוג גצל רכשו מהמפרק את כל הזכויות למותג ליז. בשנת 1993 הופסקה סופית פעילות המותג. חולצה קטנה ושמה ליז, על המשמר, 7 בספטמבר 1976 תחליף חורפי לחולצות טריקו, מעריב, 15 בספטמבר 1976 מראות 85, באתר העולם הזה, ‏15 באוגוסט 1984 יהודית חנוך, הצימוק של השק"ם, מעריב, 27 במאי 1986 שירה ברויאר, טרי משנקר, חדשות, 30 במרץ 1987 מיכל הולצמן, הולכים לים, מעריב, 9 ביוני 1987 ⁨בגדי טריקו לכל גיל ולשנ י המינים, מעריב, 4 ביוני 1980 ⁨מעריב⁩ | עמוד 21 | 28 ינואר 1981 | אוסף העיתונות | הספרייה הלאומית, באתר www.nli.org.il גליון #2267 - 11 בפברואר 1981 | ארכיון העולם הזה, באתר thisworld.online ⁨דבר⁩ | עמוד 9 | 22 אוגוסט 1983 | אוסף העיתונות | הספרייה הלאומית, באתר www.nli.org.il אבי קרטין, אופנה ליז נקלעה לקשיים כספיים, חדשות, 17 בינואר 1988 אבי קרטין, פוחדים ממפולת, חדשות, 18 בינואר 1988 ירון פריד, ליז, עליה השלום, כותרת ראשית, 27 בינואר 1988 אלעזר לוין, קצת מיתון, מהיום, חדשות, 4 במרץ 1988 מפרקים למאמא יוקרו ואופנת ליז, חדשות, 5 בספטמבר 1990
סאלו היטלר

סאלו היטלר (בהונגרית: Hitlerszalonna), המכונה בהונגריה בימינו "ריבה עמידת אפייה" (sütésálló lekvár), היא ריבת פירות בעלת מרקם צפוף מאוד שמקורה בממלכת הונגריה במהלך מלחמת העולם השנייה. המוצר נמכר בבלוקים בצורת לבנים שעטוף בפיסת נייר ונפרס כמו סאלו. חיילים שמרו אותו בקופסה וניתן היה לבשל (אפייה, טיגון, צלייה) אותו עם מאכלים אחרים. בימינו המוצר המקביל המודרני מכונה כאמור sütésálló lekvár ונמכר לעיתים קרובות בכוסות של מנות קטנות. המונח המודרני עצמו נחשב לסלנג ומוגדר כמשהו כמו "פרי עמיד וקשוח". מקור אפשרי אחד לשם זה נובע מהמנות צבאיות שניתנו לחיילי הצבא המלכותי ההונגרי. בעימותים מזוינים תחת האימפריה האוסטרו-הונגרית, חיילים הונגרים קיבלו קותל חזיר רגיל כחלק מהמנות שלהם, שכונה "קייזר-ביקון", בהתייחס לקיסר (קייזר) אוסטריה. במהלך מלחמת העולם השנייה, חיילים הונגרים קיבלו מנות קרב מגרמניה הנאצית, אך לעיתים קרובות קיבלו ריבת פירות במקום בייקון או סאלו. החיילים המשיכו להתייחס לזה כאל בייקון של הקיסר, וה"קיסר" היה אדולף היטלר. ביטוי זה הופיע גם בספר מודפס כלהלן: "כאשר מתארים את המצב הלוגיסטי של הצבא ההונגרי המלכותי בנהר הדון ולפני קרב סטלינגרד, החשבון (כמתורגם להלן לעברית) קובע כי: אספקת המזון של החיילים ההונגרים לא הייתה מספקת... לא רק חיילי צבא הונגריה אלא גם חיילים גרמנים סבלו ממחסור במזון ראוי, אבל עבור החיילים ההונגרים היה חסרון נוסף, שהאוכל היה גרמני, והמאכלים הגרמניים הללו (כמו פודינג, ממרח אנשובי, גבינה בשפופרת) היו לא מקובלים ולא היו פופולריים בקרב ההונגרים. רק אוכל גרמני אחד התקבל על ידי החיילים ואף אומץ בהונגריה והפך למוצר רגיל באותם ימים, וזה היה ה"סאלו היטלר" שהיה ריבה בטעמים שהייתה עשויה מדלעת." רחת לוקום, מזון דומה על בסיס פקטין המטבח ההונגרי הונגריה במלחמת העולם השנייה דולסה דה ממבריז'ו "Így például a mindenféle vegyes hullott gyümölcsből készült kemény tömblekvárt Hitler szalonnának nevezték." Interview of Deme Juliet (אורכב 30.01.2016 בארכיון Wayback Machine) (born Mailender [Nicholas] Juliet) Budapest, Hungary, Interviewer: Zsolt Boros December, 2004 Centropa Szabó, Edina A magyar börtönszleng szótára (2008) (Hungarian dictionary of slang) Ungváry, Krisztián. A magyar honvédség a második világháborúban. Budapest: Osiris, 2005. מסת"ב 978-963-389-685-3, page 177
בונבון (שוקולד)

בונבון (בצרפתית: Bonbon de chocolat) הוא באופן כללי ממתק שוקולד קטן. בדרך כלל ממלאים אותו בליקר או מרכיבים אלכוהוליים מתוקים אחרים. ספציפית בארצות הברית, הביטוי "בון בון" מתייחס לשם הסימן המסחרי של חברת הרשי לממתק קפוא העשוי מגלידת וניל, מצופה בשוקולד בונבון נמכר בדרך כלל עטוף בנייר כסף צבעוני. בעולם המערבי, בונבונים הם בדרך כלל סוכריות קטנות אך משתנות לפי אזור במרכיבים, בטעמים ובצורה. בצרפת, בונבונים נוצרו עם מרכז פירות, ועד היום עשויים להכיל נוגטין (ממתק העשוי מסוכר, המורכב מחתיכות שטוחות ושבורות. הוא מורכב בעיקר מסוכר כאמור, אבל רבים מוסיפים גם אגוזי מלך, אגוזי לוז, אגוזי פקאן או שקדים), נוגט, דרז'ה או קרמל. מילויים אפשריים נוספים כוללים חמאה, פונדנט, פאדג', גנאש, ג'נדויה, מרציפן, פרלין וטראפל. לפי החוק הצרפתי, בונבון (בצרפתית bonbon de chocolat) חייב להיות לפחות 25% שוקולד ויכול להגיע בכמה צורות: שוקולד בגודל נגיסה סידור של שוקולדים שונים תערובת של שוקולד ומרכיבים אכילים אחרים המילה "בונבון" נוצרה משכפולה של המילה bon, כלומר "טוב" בשפה הצרפתית. השימוש בו מקורו במאה השבע-עשרה בתוך חצר המלוכה הצרפתית והתפשט למדינות אחרות באירופה עד המאה השמונה-עשרה. בונבונים החלו להיות מוגשים במיכלים מעוטרים עד אמצע המאה השמונה עשרה, והם ניתנו כמתנות בפסטיבלים ובחגים כמו ראש השנה. יוהאן שטראוס (הבן) כתב את הוואלס וינר בונבונס ב-1866. בעמוד השער מוצג שם הקומפוזיציה בצורת עטיפות בונבון מעוותות. פרלין שוקולד מדיה וקבצים בנושא בונבון בוויקישיתוף Goldstein, Darra; Krondl, Michael; Heinzelmann, Ursula; Mason, Laura; Quinzio, Geraldine & Rath, Eric, eds. (2015). [[[:תבנית:GBurl]] The Oxford companion to sugar and sweets]. Oxford University Press. p. 69. ISBN 9780199313396. {{cite book}}: Check |url= value (עזרה) "cioccolatino in Vocabolario". Treccani (באיטלקית). Coady, Chantal (1998). "Estilos de chocolate". O Guia do Chocolate (בBrazilian Portuguese). Livros e Livros. pp. 23–29. ISBN 9789728418335. "Décret n°76-692 du 13 juillet 1976 pris pour l'application de la loi du 1er août 1905 sur la répression des fraudes dans la vente des marchandises et des falsifications des denrées alimentaires, en ce qui concerne les produits de cacao et de chocolat destinés à l'alimentation humaine - Article Annexe". legifrance.gouv.fr (בצרפתית).
שם לידה

שם לידה הוא השם הניתן לאדם סמוך ללידתו, למשל מהטבילה לנצרות או מברית המילה. ניתן להחיל את המונח על שם המשפחה, השם הפרטי או השם כולו. פעמים רבות שם הלידה ממשיך להתקיים כשמו של האדם במהלך חייו. עלולים להיות שינויים בשם, כגון שם אמצעי, צורת הקטנה ועוד שינויים אשר נובעים משינוי במעמד ההורי (עקב גירושים או אימוץ על ידי הורים אחרים). בקרב נשים נפוץ שינוי שם המשפחה עם הנישואים לשם משפחתו של הבעל, ויש המשנות לשם משפחה כפול, המורכב משם הנעורים ומשם בן הזוג. לעיתים גם גברים נוהגים כך בנישואיהם. לעיתים אדם מחליף את שמו בעקבות הגירה, כדי להתאים את שמו לתרבות מקום המגורים החדש. בישראל רבים עברתו את שמם, כלומר החליפו שם לועזי לשם עברי. בישראל מוסדר מתן שם לידה בחוק השמות. המושג "שם נעורים" מציין לרוב שם משפחה של אדם בלידתו, כלומר לפני שהוחלף (לדוגמה בשל נישואין).
בישול באידוי

בישול באידוי (מהמילה בצרפתית: Braiser) היא שיטת בישול משולבת המשתמשת בחום רטוב ויבש כאחד. בבישול באידוי, המזון מושחם תחילה, בדרך כלל בטמפרטורה גבוהה ולאחר מכן מבושל בסיר מכוסה בתוך נוזל בישול (כגון: יין, מרק, חלב קוקוס או בירה). הוא דומה לנזיד, אבל האידוי נעשה עם פחות נוזלים ובדרך כלל משמש בנתחי בשר גדולים יותר. צליית בשר מכונה לעיתים קרובות צלי קדירה, אם כי כמה מחברים עושים הבחנה בין שתי השיטות, על סמך האם מוסיפים נוזלים נוספים. אוסובוקו ו-קוק או ון הם מנות בשר מאודות ידועות, וניתן להשתמש בטכניקה גם להכנת דגים, טמפה, טופו או פירות וירקות. אידוי היא טכניקה המשמשת לבישול נתחי בשר קשים יותר, כמו הכתף, השוק והחזה. השיטה פשוטה: לאחר השחמה יפה בשומן, הבשר מבושל בסיר מכוסה עם מעט נוזלים (בין אם זה ציר, יין או מים) עד שהוא רך מספיק כדי להתפרק בלחץ קל של מזלג. רוב השיטות של בישול באידוי עוקבות אחר אותם שלבים בסיסיים. המזון המיועד לצלייה (בשר, ירקות, פטריות וכו') נצרב תחילה במחבת כדי להשחים את פניו ולהעצים את טעמו (באמצעות תגובת מייאר). אם המזון לא יפיק מספיק נוזלים משלו, מוסיפים לסיר כמות מסוימת של נוזל בישול הכולל לעיתים קרובות יסוד חומצי (למשל, עגבניות, בירה, חומץ בלסמי, יין), לרוב עם ציר. אידוי קלאסי מתבצע עם נתח בשר שלם יחסית, ונוזל הפלטה יכסה שני שלישים מהאוכל במחבת. לאחר מכן מכסים את התבשיל ומבשלים אותו ברתיחה נמוכה מאוד עד שהבשר הופך רך, עד כדי שניתן "לחתוך" אותו רק בלחץ העדין ביותר של מזלג (לעומת סכין). לעיתים קרובות נוזל הבישול מנוצל כדי ליצור גם רוטב או רוטב בשר. לפעמים ניתן לבשל מזונות עם תכולת מים גבוהה (במיוחד ירקות) במיצים שלהם, מה שהופך את תוספת הנוזלים למיותרת. לבישול באידוי שימוש רב במטבחי אסיה, במיוחד במטבח הסיני ובמטבח הווייטנאמי, שבו רוטב סויה (או בווייטנאם, רוטב סויה ורוטב דגים) מתווסף לעיתים קרובות לנוזל ההאידוי. צלי מאודה בסיר צלעות חזיר סיני מאודות עם ירקות חרדל משומרים בייבי ארטישוק מאודה בטן חזיר סינית מאודה אדובו הוט פוט צ'ורים - מנה קוריאנית Kho (טכניקת בישול וייטנאמית) לו מיי (שיטת בישול באידוי סינית) צלי קדירה בישול אדום נזיד מדיה וקבצים בנושא בישול באידוי בוויקישיתוף "Pot-Roasting". Food Resource. College of Health and Human Sciences, Oregon State University. אורכב מ-המקור ב-18 ביולי 2011. נבדק ב-30 במרץ 2009. {{cite web}}: (עזרה) "Braise". Food Resource. College of Health and Human Sciences, Oregon State University. אורכב מ-המקור ב-6 במאי 2009. נבדק ב-30 במרץ 2009. {{cite web}}: (עזרה) Buford, Bill (2006). Heat. New York, NY, USA: Alfred A. Knopf. pp. 70–75. ISBN 978-1-4000-4120-6. Colicchio, Tom (2000). Think Like a Chef. Clarkson-Potter. pp. 52–63. ISBN 978-0-609-60485-4. Courtine, Robert J.; et al., eds. (1988). Larousse Gastronomique (English ed.). Paul Hamlyn. p. 133. ISBN 0-600-32390-0. Tropp, Barbara (1996). The Modern Art of Chinese Cooking. William Morrow Cookbooks. ISBN 978-0-688-14611-5. תבנית:בקרת זהיות
קן שמרוק

קן שמרוק (Ken Shamrock, נולד ב-11 בפברואר 1964 בוורנר רובינס, ג'ורג'יה) הוא מתאבק מקצועי ואמן לחימה משולבת אמריקאי בדימוס, שידוע בעקבות לחימה באליפות הלחימה האולטימטיבית (UFC) ובענפי ספורט לחימה אחרים. נחשב לאחד מחלוצי ענף הלחימה ונחנך להיכל התהילה של ה-UFC. השתתף במעל ל-15 תחרויות UFC ואליפויות הלחימה פרייד, כולל שיאים רבים בתחרויות MMA שלם וצפה. בתחילת הקריירה שלו, שמרוק נודע בכינוי "האדם המסוכן ביותר בעולם" - כינוי שדבק בו לאורך השנים, ובזכות היריבות המוקדמת שלו עם רויס גרייסי. בנוסף לקריירת אמנויות הלחימה המשולבות, לשמרוק הצלחה ניכרת בהיאבקות מקצועית, בעיקר בפדרציית ההיאבקות העולמית (WWF, כיום WWE). אתר האינטרנט הרשמי של קן שמרוק (באנגלית) מדיה וקבצים בנושא קן שמרוק בוויקישיתוף קן שמרוק, ברשת החברתית פייסבוק קן שמרוק, ברשת החברתית אקס (טוויטר) קן שמרוק, ברשת החברתית אינסטגרם קן שמרוק, באתר WWE.com להיאבקות מקצועית קן שמרוק, באתר Online World of Wrestling קן שמרוק, באתר אליפות הלחימה האולטימטיבית (UFC) קן שמרוק, באתר בלאטור קן שמרוק, באתר שרדוג קן שמרוק, באתר טאפולוגי
מרקו (אי)

מרקו הוא עיר ואי במחוז קולייר, פלורידה. הוא נמצא 33 קילומטר דרומית לנאפולי בחוף המפרץ של ארצות הברית. זהו אי המחסום הגדול ביותר באזור עשרת אלפים האיים של דרום-מערב פלורידה, המשתרע דרומה עד קייפ סייבל. באי מתגוררת קהילת חוף אמידה עם שירותי נופש. יש רק שני גשרים שמספקים גישה לאי שהם דרך כביש מדינת פלורידה 951 וכביש מחוז 92. אפשק לייחס את ההיסטוריה של האי מרקו לשנת 500 לספירה, כאשר אנשי הקלוסה אכלסו את האי לצד שאר דרום-מערב פלורידה. מספר חפצי קלוסה התגלו על קי מרקו (אי שהיה אז סמוך, ומאז הוצמד, לאי מרקו) בשנת 1896 על ידי האנתרופולוג פרנק המילטון קושינג כחלק ממשלחת פפר-הארסט. החפץ הבולט ביותר שהתגלה היה העץ המגולף "מפתח מרקו חתול", המוצג כעת במכון הסמיתסוניאן החפץ מופיע על בול דואר משנת 1989. האי מרקו נמצא בדרום-מערב מחוז קולייר, והוא גם לאורך מפרץ מקסיקו. לפי הלשכה למפקד האוכלוסין של ארצות הברית, לעיר שטח של 59.0 קילמוטר רבוע, מתוכם 31.4 יבשתיים ו־27.6 (46.73%) הוא מים. תושבי מרקו הצביעו בדרך כלל במפלגה הרפובליקנית, והעיר מיוצגת בבית הנבחרים על ידי ביירון דונלדס דונלד הרפובליקאי והצביעה בעד הנשיא המכהן הרפובליקני דונלד טראמפ במהלך הבחירות ב-2020 בפערים הנעים בין 62% ל-73% על פני המועמד הדמוקרטי ג'ו ביידן. עם זאת, האזור הצביע דמוקרטי יותר מאשר הצביע במהלך הבחירות של 2016. מדיה וקבצים בנושא מרקו בוויקישיתוף "Nine Lives Well Lived". Florida Museum (באנגלית אמריקאית). 2021-03-27. נבדק ב-2022-01-12. "The Key Marco Artifacts". "45c Pre-Columbian American single". Smithsonian National Postal Museum. נבדק ב-20 ביוני 2021. {{cite web}}: (עזרה) "US Gazetteer files: 2010, 2000, and 1990". United States Census Bureau. 2011-02-12. נבדק ב-2011-04-23. "Geographic Identifiers: 2010 Demographic Profile Data (G001): Marco Island city, Florida". U.S. Census Bureau, American Factfinder. אורכב מ-המקור ב-12 בפברואר 2020. נבדק ב-27 ביוני 2014. {{cite web}}: (עזרה) Park, Alice; Smart, Charlie; Taylor, Rumsey; Watkins, Miles (2021-02-02). "An Extremely Detailed Map of the 2020 Election". The New York Times (באנגלית אמריקאית). ISSN 0362-4331. נבדק ב-2022-10-25.
באדג'ר (אלסקה)

באדג'ר (באנגלית: Badger) הוא מקום־למפקד־אוכלוסין (אנ') (CDP) במחוז כוכב הצפון של פיירבנקס שבמדינת אלסקה. באדג'ר הוא אחד מהמקומות למפקד אוכלוסין שנוצרו ב-2010 מתוך פרברים קטנים ומפאתי פיירבנקס. הוא בעל שטח של 66.71 מ"ר. באדג'ר היא העיר הרביעית בגודלה במדינת אלסקה שבארצות הברית. מדיה וקבצים בנושא באדג'ר בוויקישיתוף "US Gazetteer files: 2010, 2000, and 1990". United States Census Bureau. 2011-02-12. נבדק ב-2011-04-23.
התפלגות קטגוריאלית

בתורת ההסתברות ובסטטיסטיקה, התפלגות קטגוריאלית (נקראת גם התפלגות ברנולי מוכללת ) היא התפלגות בדידה המתארת את התוצאות האפשריות של משתנה מקרי שיכול לקבל על עצמו אחת מ- K {\displaystyle K} קטגוריות אפשריות, כאשר ההסתברות של כל קטגוריה מפורטת בנפרד. אין סדר טבעי לקטגוריות, אך לעיתים קרובות מצורפות תוויות מספריות מטעמי נוחות בתיאור ההתפלגות, (למשל 1 , … , K {\displaystyle 1,\ldots ,K} ). ההתפלגות הקטגוריאלית ה- K {\displaystyle K} -ממדית היא ההתפלגות הכללית ביותר שיש לה תומך עם K {\displaystyle K} איברים; כל התפלגות נפרדת אחרת עם תומך בגודל K {\displaystyle K} היא מקרה פרטי. הפרמטרים המציינים את ההסתברויות של כל תוצאה אפשרית מוגבלים רק על ידי העובדה שכל אחד מהם חייב להיות בטווח של 0 {\displaystyle 0} עד 1 {\displaystyle 1} , וכולם חייבים להסתכם ב- 1 {\displaystyle 1} . ההתפלגות הקטגוריאלית היא הכללה של התפלגות ברנולי, כלומר עבור משתנה בדיד עם יותר משתי תוצאות אפשריות, כגון הטלת קובייה. מצד שני, ההתפלגות הקטגוריאלית היא מקרה פרטי של ההתפלגות המולטינומית, שניתן לקבל משתנה מולטינומי כסיכום סדרה של משתנים קטגוריאלים. לעיתים, ההתפלגות הקטגורית מכונה "התפלגות בדידה". עם זאת, תכונה זאת מתייחסת לא למשפחה מסוימת של התפלגויות אלא לסוג כללי של התפלגויות . בתחומים מסוימים, כגון למידת מכונה ועיבוד שפה טבעית, מקובל לדבר בטעות על "התפלגות מולטינומית" כאשר הכוונה היא להתפלגות קטגוריאלית. שימוש לא מדויק זה נובע מהעובדה שלעיתים נוח לבטא את התוצאה של התפלגות קטגוריאלית כווקטור " 1 {\displaystyle 1} -מ- K {\displaystyle K} " (וקטור עם רכיב אחד השווה ל- 1 {\displaystyle 1} וכל שאר הרכיבים 0 {\displaystyle 0} ) במקום מספר שלם בטווח בין 1 {\displaystyle 1} ל- K {\displaystyle K}  ; בצורה זו, התפלגות קטגוריאלית שוות ערך להתפלגות מולטינומית עם חזרה 1 {\displaystyle 1} . Murphy, K. P. (2012). Machine learning: a probabilistic perspective, p. 35. MIT press. מסת"ב 0262018020. Minka, T. (2003) Bayesian inference, entropy and the multinomial distribution. Technical report Microsoft Research.
ניופורט ביץ'

ניופורט ביץ' (באנגלית: Newport Beach) היא עיר חוף המונה כ-85,000 תושבים בדרום מחוז אורנג', קליפורניה, ארצות הברית. ניופורט ביץ' ידועה בשחייה ובחופים חוליים. נמל ניופורט תמך בעבר בתעשיות ימיות; עם זאת, כיום הוא משמש בעיקר לבילוי. האי בלבואה מושך מבקרים עם שביל על קו המים וגישה נוחה מהמעבורת לחנויות ולמסעדות. מדיה וקבצים בנושא ניופורט ביץ' בוויקישיתוף ניופורט ביץ', ברשת החברתית פייסבוק ניופורט ביץ', ברשת החברתית אקס (טוויטר) ניופורט ביץ', ברשת החברתית אינסטגרם ניופורט ביץ', סרטונים בערוץ היוטיוב ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
מיימנה

מיימנה (בפשטו ובפרסית: میمنه) היא עיר בצפון-מערב אפגניסטן ובירת מחוז פאריאב. על פי תחזית רשמית לתאריך 21 בספטמבר 2020, התגוררו בעיר 95,971 בני אדם. ב-14 באוגוסט 2021, מיימנה נכבשה על ידי לוחמי הטליבאן, והפכה לבירת המחוז העשרים ושתיים שנכבשה על ידי הטליבאן כחלק מהשתלטות הטליבאן מחדש על אפגניסטן. אולם החל מינואר 2022, דווח על עימותים בין הטליבאן ללוחמי ההתנגדות והפגנות בעיר. העיר שוכנת על גדת הנהר הנושא את אותו שם, שהוא יובל של נהר מורגאב, בגובה 877 מטרים מעל פני הים, כ-430 ק"מ צפון-מערבית לבירה קאבול ובקרבת הגבול עם טורקמניסטן. ברמות הגבוהות של אזור מיימנה יש בדרך כלל קרקע עליונה עשירה מאוד התומכת בפעילויות חקלאיות עונתיות. העיירה משרתת אזור חקלאי מושקה מנהר מיימנה ומטפלת גם בסחר בכבשי קרקול עם נוודים. מיימנה היא מרכז חי חשוב באפגניסטן. בשנות ה-70 של המאה ה-20 פרחה בעיר תעשיית עיבוד הצמר והכותנה. מיימנה היא שוק למוצרי עור, משי, שטיחים, חיטה, שעורה, מלונים וענבים. את מיימנה משרת נמל התעופה מיימנה, אשר היו לו טיסות ישירות להראת החל ממאי 2014. מיימנה היא העיר השמינית בגודלה (אחרי קאבול, קנדהאר, הראת, מזאר-י שריף, ג'לאלאבאד, קונדוז וע'זני) באפגניסטן עם תחנת רדיו עצמאית בניהול נשים, רדיו קיאש, שהוקמה בפברואר 2005. מדיה וקבצים בנושא מיימנה בוויקישיתוף מיימנה, באתר אנציקלופדיה בריטניקה (באנגלית) Taliban: Taliban sniper becomes Afghan mayor - Times of India, timesofindia.indiatimes.com Afghanistan: Administrative Division (Provinces and Districts) - Population Statistics, Charts and Map, citypopulation.de Taliban's Arrest Of Ethnic Uzbek Commander Sparks Clashes In Northern Afghanistan, rferl.org ערך זה הוא קצרמר בנושא אפגניסטן ובנושא יישובים באסיה. אתם מוזמנים לתרום לוויקיפדיה ולהרחיב אותו.